**127/2015.( IV.13.) sz. GVB határozat**

A Gazdasági és Városstratégiai Bizottság az ÉNYKK Zrt. által végzett menetrend felülvizsgálatról, valamint utazási kedvezmények bevezetéséről szóló előterjesztést megtárgyalta és az alábbi döntést hozta:

1. A Gazdasági és Városstratégiai Bizottság az előterjesztés mellékletében szereplő menetrendi felülvizsgálatot koncepcióként fogadja el. Felkéri a Bizottság az ÉNYKK Zrt-t, hogy a menetrend módosítás bevezetése előtt az érintett területek önkormányzati képviselőit tájékoztassa a szakmai koncepcióban kidolgozott részletes változásokról.
2. A Bizottság felkéri a Szolgáltatót arra, hogy a területi képviselőkkel egyeztetett menetrend módosító javaslatát állítsa össze, és a Gazdasági és Városstratégiai Bizottság 2015. júniusi ülésére véleményezésre nyújtsa be, ezt követően a Bizottság állásfoglalásának megfelelően terjessze a Közgyűlés következő ülésére.
3. A Bizottság úgy határoz, hogy 2015. szeptemberében rendkívüli ülést tart a buszközlekedés átfogó felülvizsgálata érdekében.

**Felelős:** Lakézi Gábor Városüzemeltetési Osztályvezető

**Határidő:** Folyamatos